આમ તો પોતાના બોલ્ડ અને બિન્દાસ વિધાનો માટે જાણીતા છે. આપણા સમાજમાં સરોગસીથી સિંગલ પેરેન્ટ બનવાની પણ અપ્રતિમ હિંમત તેમણે દાખવી છે. પરંતુ જ્યારે પોતના શરીરને લઈને બોલ્ડ બનવાની વાત આવે છે ત્યારે તેઓ નર્વસ થઈ જાય છે. કરણ જૌહર નિખાલસતાથી કહે છે, “મને સૌથી વધુ ડર એ વાતનો સતાવે છે કે ક્યાંક મારી એવી તસવીર ના છપાઈ જાય, જેમાં મારું શરીર ઉઘાડું હોય. તેનું કારણ એ છે કે મને મારું શરીર, તેનો આકાર અને દેખાવ પસંદ નથી. હું નથી ઈચ્છતો કે લોકો મને ઉઘાડા ડિલે જુએ. અરે, ત્યાં સુધી કે હું જ્યારે સ્વિમિંગ કરવા જાઉં છું ત્યારે છેક પુલ સુધી મારા આખા શરીરને ઢાંકીને રાખું છું. જ્યારે હું સ્વિમિંગ કરીને પાણીની બહાર નીકળું છું ત્યારે કિનારા પર એક વ્યક્તિ મારા માટે ટોવેલ લઈને ઊભી હોય છે. હું ફટાફટ એ ટોવેલથી મારા શરીરને ઢાંકી દઉં છું.”